Arnarstapi, l-Iżlanda Traduzzjoni ta' Simone Inguanez fil-Laboratorju Internazzjonali tal-Kitba organizzat mil-Literature Across Frontiers u Inizjamed fl-2006. N af kif jilheġ dal-ħaxix malli jmissu s-silġ l-ewwel darba. Fl-iljieli sfieq xitwin nisimgħu d-dlam jonfoħ. Naf kif jitniehed dan l-irdum kif jitilqu t-tjur malli jlestu. Nisimgħu l-biki tal-balieni ma' naxret laħ'mhom ħa jitqadded u twerżiq dan-nir kif fomm il-muntanja jgelgel in-nirien. Naf kull rokna fejn il-baħar jibla' dix-xita, bħall-jum li mietet ommi meta Halldis u Orm belgħu lili. Susan Richardson hija meqjusa bħala poetessa spirituża, inventiva u li ġġiegħlek taħseb. Fil-poeżija tagħha, tittratta kwistjonijiet soċjali u ambjentali kif ukoll kwistjonijiet aktar intimi u personali. Barra minn hekk, Richardson hija drammaturga, performer, ġurnalista freelance dwar l-ivvjaġġar, tgħallem fl-Università u tmexxi laboratorji kreattivi. Hija ħadmet ħafna fil-qasam tal- kitbau f'residenzi letterarji fl-Awstralja il-Kanada u l-Finlandja, kif ukoll f'art twelidha, Wales. Il-kitba tagħha ġiet ippubblikata u apprezzata sew fir-Renju Unit, il-Kanada, l-Istati Uniti u l-Awstralja kif ukoll fuq l-internet.